É ngab sí bɛ̄ɛ yā bə́ ngábwé ngám é ngábə́ ású Siméon, ású ndá bod bɔ́n bə́ Siméon, anə́ bibəgá byábá bí ngábə́: ngab sí dzābá ē ngābə́ á zāŋ ngab sí bɔ́n bə́ Yúda. 2É ngab sí bə́ ngabi e ngábə́ nâ: Bêr Shéva, Shema, Molada, 3Hatsar Shual, Bala, Esem, 4Eltolad, Betul, Horma. 5Siglag, Bet Markavot, Hatsar Susa, 6Bet Levaot, Sharuhɛn: á táŋ bətísɔn awômo bə́lɛ́[1] ai mal yā étē; 7Ein Rimon, Etɛr, Ashân; bətísɔn bə́nyi ai mǎl mábá; 8ai ngɔ́dɔ́ yā bətísɔn bə́tē bə́sə a kələ kwí á Baalad Bêr ai Rama yā á ńkiɛ́. Ngab sí ndá bod bɔ́n bə́ Siméon nyílī, anə́ bibəgá bí ngábə́. 9Bə́ ngánɔŋ ngab sí bɔ́n bə́ Siméon á ngab sí bɔ́n bə́ Yúda, amú ngab sí bɔ́n bə́ Yúda é ngábə́ ánēn ábuí ású dábán, asú tē ńdɔ bɔ́n bə́ Siméon bə́ ngábi ngab sí dzābá á zāŋ bɔ́n bə́ Yúda.